open-index/open-wikipedia-markdown huggingface dataset:
NGC 788

Ο **[[Νέος Γενικός Κατάλογος|NGC]]&nbsp;788** είναι σπειροειδής γαλαξίας τύπου S0-a με γωνιακή έκταση 1,9'&nbsp;×&nbsp;1,4' και φαινόμενο μέγεθος +12,1&nbsp;mag στον αστερισμό Κήτος. Τον ανακάλυψε ο αστρονόμος Ουίλιαμ Χέρσελ στις 10 Σεπτεμβρίου 1785.

## Αναφορές

## Εξωτερικοί σύνδεσμοι
* 

0788
07656
Κατηγορία:Σπειροειδείς γαλαξίες
Κατηγορία:Κήτος (αστερισμός)
NGC 777

Ο **[[Νέος Γενικός Κατάλογος|NGC]] 777** είναι ελλειπτικός γαλαξίας στον αστερισμό Τρίγωνον ο οποίος ανακαλύφθηκε από τον αστρονόμο Ουίλιαμ Χέρσελ (William Herschel) στις 12 Σεπτεμβρίου 1784. Έχει «αδύναμο» ενεργό γαλαξιακό πυρήνα τύπου Σίφερτ 2 ή LINER, γεγονός που υποδηλώνει πως η κεντρική του περιοχή είναι δυσδιάκριτη. Ο NGC 777 ενδεχομένως είναι επίσης ένα από τα εξώτερα μέλη του σμήνους γαλαξιών Abell 262.

## Παραπομπές


## Αναφορές

## Εξωτερικοί σύνδεσμοι
* 

0777
07584
01476
Κατηγορία:Τρίγωνον (αστερισμός)
Κατηγορία:Ελλειπτικοί γαλαξίες
Κατηγορία:Ενεργοί γαλαξίες
NGC 744

Το **[[Νέος Γενικός Κατάλογος|NGC]] 744** είναι ανοικτό σμήνος τύπου IV2p στον αστερισμό Περσέα. Έχει φαινόμενο μέγεθος +7,9&nbsp;mag και διάμετρο 11 λεπτών της μοίρας. Απέχει περίπου 3.900 έτη φωτός από το ηλιακό σύστημα, περιέχει 20 περίπου άστρα και η ηλικία του εκτιμάται στα 180 εκατομμύρια χρόνια. Ο αστρονόμος Τζων Χέρσελ ανακάλυψε το σμήνος στις 28 Νοεμβρίου 1831.

## Παραπομπές


## Αναφορές

## Εξωτερικοί σύνδεσμοι
* 

0744
Κατηγορία:Ανοικτά σμήνη
Κατηγορία:Περσεύς (αστερισμός)
Γιούκο Σιμίζου (εικονογράφος)

Η **Γιούκο Σιμίζου** (**Yuko Shimizu**) () είναι βραβευμένη Ιαπωνέζα εικονογράφος, με βάση της στην Νέα Υόρκη. Είχε εκλεχθεί μία από τους "100 Ιάπωνες Που Σέβεται ο Κόσμος" (世界が尊敬する日本人１０0) από την *Newsweek Japan* το 2009. Ανάμεσα στους οπαδούς των κόμικς, είναι περισσότερο γνωστή για τα μηνιαία εξώφυλλά της για το *The Unwritten* και για το εξώφυλλό της για τo βιβλίο-κόμικ του P. Craig Russell που το υιοθέτησε από το βιβλίο του Neil Gaiman, *The Sandman: The Dream Hunters*, από τις εκδόσεις Vertigo (DC Comics). Το ομότιτλο βιβλίο της εκδόθηκε από την Gestalten το φθινόπωρο του 2011, και το παιδικό της βιβλίο, *Συρματοπλέγματα Μπέιζμπολ* (*Barbed Wire Baseball)*, γραμμένο από την Marissa Moss, εκδόθηκε από τον εκδοτικό οίκο Abrams Books την άνοιξη του 2013. Είναι μέλος ΔΕΠ του School of Visual Arts από το 2003.

## Βιογραφία
Η Σιμίζου γεννήθηκε στο Τόκιο της Ιαπωνίας, και μεγάλωσε κατά κύριο λόγο στην Kanagawa Prefecture αν και αυτή και η οικογένειά της πέρασαν τέσσερα χρόνια στο Westchester County, New York, κατά την διάρκεια των εφηβικών της χρόνων.

Αποφοίτησε από το Waseda University, Τμήμα Διαφήμισης το 1988 ως αριστούχος και σύντομα ξεκίνησε την πρώτη της δουλειά στο εταιρικό τμήμα δημοσίων σχέσεων σε ένα από τα μεγαλύτερα sogo shoshas στο Τόκιο.

Έντεκα χρόνια αργότερα, παραιτήθηκε και μετακόμισε στην Νέα Υόρκη (New York City) για να ακολουθήσει το παιδικό της όνειρο, να γίνει καλλιτέχνης. Άρχισε να σπουδάζει για το δεύτερο πτυχίο της, αυτήν την φορά με ειδικότητα στην εικονογράφηση στο School of Visual Arts. Παρόλα αυτά, αφού ολοκλήρωσε το πρώτο έτος των σπουδών της, έγινε δεκτή στο MFA Illustration στο Visual Essay πρόγραμμα. Αποφοίτησε τον Μάιο του 2003.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ιάπωνες εικονογράφοι
Χάρι Στόκγουελ

Ο **Χάρι Στόκγουελ** (αγγλικά: *Harry Bayless Stockwell*, 27 Απριλίου 1902 – 19 Ιουλίου 1984) ήταν Αμερικανός ηθοποιός και τραγουδιστής. 

Γεννημένος στο Κάνσας Σίτυ, του Μιζούρι, έκανε το κινηματογραφικό του ντεμπούτο το 1935, στην ταινία *Strike Up the Band*. Παρόλα αυτά, έγινε γνωστός για τον ρόλο του στην ταινία της Disney *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, ως ο Πρίγκιπας. Πέρα από την υποκριτική του καριέρα στον κινηματογράφο, είχε εμφανιστεί και στο Μπρόντγουεϊ. Γνωστή του εμφάνιση στο θέατρο ήταν όταν διαδέχθηκε τον Άλφρεντ Ντρέικ, στο έργο *[[Oklahoma!]]*. Ο Στόκγουελ είναι ο πατέρας του Ντιν Στόκγουελ και του Γκάι Στόκγουελ. Πέθανε σε ηλικία 82 χρονών στη Νέα Υόρκη.

## Παραπομπές


## Εξωτερικοί σύνδεσμοι
*
*

Κατηγορία:Αμερικανοί τραγουδιστές
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
The Last Rebel

**The Last Rebel** είναι ο τίτλος του έβδομου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 16 Φεβρουαρίου του 1993 μέσω της δισκογραφικής εταιρείας "Atlantic".

Αυτός ήταν ο δεύτερος δίσκος του συγκροτήματος μετά την επανένωση του και συνδύαζε την hard rock μουσική με την country, δημιουργώντας ένα μείγμα southern rock, το οποίο όμως δεν έλαβε θετικές κριτικές, αφού το "Allmusic" το βαθμολόγησε με δύο αστέρια με άριστα τα πέντε και το "Sputnik Music" με μέσο όρο βαθμολογιών 2,2 / 5.

Μετά την κυκλοφορία του "*The Last Rebel*" αποχώρησαν από το συγκρότημα ο ντράμερ Κερτ Κάστερ και ο κιθαρίστας Ράνταλ Χολ, δίνοντας την θέση τους στον Όουεν Χέιλ και τον Μάικ Έστις αντίστοιχα.

## Τραγούδια
# "Good Lovin's Hard to Find" (Ed King, Gary Rossington, Johnny Van Zant, Robert White Johnson) – 3:55
# "One Thing" (Kurt Custer, King, Dale Krantz-Rossington, Rossington, J. Van Zant) – 5.13
# "Can't Take That Away" (Michael Lunn, J. Van Zant, Robert White Johnson) – 4:19
# "Best Things in Life" (Tom Keifer, Rossington, J. Van Zant) – 3:54
# "The Last Rebel" (Lunn, Rossington, J. Van Zant, White Johnson) – 6:47
# "Outta Hell in My Dodge" (Randall Hall, King, J. Van Zant, White Johnson) – 3:47
# "Kiss Your Freedom Goodbye" (King, J. Van Zant) – 4:46
# "South of Heaven" (Lunn, Rossington, J. Van Zant, White Johnson) – 5:15
# "Love Don't Always Come Easy" (King, J. Van Zant) – 4:34
# "Born to Run" (King, Rossington, Donnie Van Zant, J. Van Zant) – 7:25

## Θέσεις τσαρτ
***The Last Rebel*** *(άλμπουμ)*

***Επίσημη κυκλοφορία: [[16 Φεβρουαρίου]] [[1993]]***

## Τα μέλη του συγκροτήματος
Το **The Last Rebel** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Εντ Κινγκ** - *[[κιθάρα]]*
* **Ράνταλ Χολ** - *[[κιθάρα]]*
* **[[Λέον Γουίλκισον]]** - *[[μπάσο]]*
* **[[Μπίλι Πάουελ]]** - *[[πλήκτρα]]*
* **Κερτ Κάστερ** - *[[τύμπανα]]*

;*Γκεστ συμμετοχές*
* **Ντέιλ Κραντζ-Ρόζιγκτον** - *[[Φωνητική|φωνητικά]]*

## Παραπομπές


## Πηγές
* The Last Rebel - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - The Last Rebel (album review) | Sputnikmusic
* Lynyrd Skynyrd – The Last Rebel - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1993
Ρόι Άτγουελ

Ο **Ρόι Άτγουελ** (αγγλικά: *Roy Atwell*, 2 Μαΐου 1878 - 6 Φεβρουαρίου 1962) ήταν Αμερικανός κωμικός, ηθοποιός και συνθέτης. Σπούδασε στην υποκριτική σχολή Sargent School of Acting, και εμφανίσθηκε σε 34 κινηματογραφικές ταινίες, μεταξύ το 1914 και το 1947. Πιθανώς, ο πιο γνωστός του ρόλος να ήταν στην ταινία *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, ως ο νάνος *Σοφός* (Doc). Πέρα από την κινηματογραφική του καριέρα, έχει εμφανιστεί σε αρκετές παραστάσεις του Μπρόντγουεϊ όπως, μεταξύ άλλων, στο *The Little Missus*, στο *The Mimic World*, στο *[[Oh, My Dear!]]*, στο *The Firefly*, και στο *How's Your Health?*. Ήταν επίσης μέλος της San Carlo Opera Company, του Φόρτουν Γκάλο. Υπήρξε, επιπλέον, και μέλος της Αμερικανικής Ένωσης Συνθετών Συγγραφέων και Εκδοτών, από το 1957. Συνέθεσε το γνωστό τραγούδι *Some Little Bug is Going to Find You*. Ενώ έγραψε και τους στίχους του τραγουδιού *When a Piece of Toast Climbs Your Bedpost with a Cigar.*

Ένα ενδιαφέρον περιστατικό στη θεατρική καριέρα του Άτγουελ, ήταν όταν σε μία παράσταση, ακόμα φρέσκος στο επάγγελμα, αντί να πει τη φράση *It is spring and all the little birds are twittering in the tree tops*, είπε, *Tis ting and the twits are birdering in the tree flops*. Μετά από αυτό το λάθος του, περίμενε να απολυθεί. Όμως, το κοινό ευφράνθηκε από το λάθος του και ξέσπασε τα γέλια. Τότε, το επόμενο βράδυ του ζητήθηκε να επαναλάβει αυτή τη φράση. Αυτή η άθελα κωμική του πράξη, τον οδήγησε από έναν δραματικό ηθοποιό σε κωμικό.

## Παραπομπές


## Εξωτερικοί σύνδεσμοι
* Some Little Bug Is Going to Find You 1915 on the Internet Archive
* 
* Ot kıyma makinesi
*Site dedicated to Roy Atwell

Κατηγορία:Αμερικανοί κωμικοί
Κατηγορία:Αμερικανοί συνθέτες
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Χέντρικ φαν ντεν Μπρουκ

Ο **Χέντρικ φαν ντεν Μπρουκ** (φλαμανδικά: **Hendrick van den Broeck**, αναφέρεται και ως  Hendricus van Mechelen, στα ιταλικά αναφέρεται ως **Arrigo Fiammingo** (περ. 1530 &ndash; 28 Σεπτεμβρίου 1597) ήταν Φλαμανδός ζωγράφος της Αναγέννησης, μανιεριστικού ύφους, ο οποίος δραστηριοποιήθηκε κυρίως στην Ιταλία.

## Βιογραφία
Ο Χέντρικ φαν ντεν Μπρουκ γεννήθηκε στο Μέχελεν. Αδελφός του ήταν ο Κρισπάιν φαν ντεν Μπρουκ. Διετέλεσε μαθητής του Φρανς Φλόρις και είναι γνωστός και ως *Hendricus Malinus*. Έγινε γνωστός στη Νάπολι ως γλύπτης και ζωγράφος και εργάστηκε σε Νάπολι, Φλωρεντία, Ούμπρια και Ρώμη. Θα πρέπει να γίνει αντιδιαστολή και να μη συγχέεται με τον Ενρίκο Φιαμμίνγκο (Enrico Fiammingo), Φλαμανδό ζωγράφο που δραστηριοποιήθηκε στη Ρώμη αλλά σε μεταγενέστερη περίοδο. Στη Ρώμη συνεργάστηκε με τον Τζόρτζιο Βαζάρι για τη διακόσμηση της *Sala Regia* στο Αποστολικό Ανάκτορο του Βατικανού. Υπό τον Τσέζαρε Νεμπία (Cesare Nebbia) βοήθησε στη διακόσμηση της *[[Καπέλα Σιξτίνα|Καπέλα Σιστίνα]]* στο σύμπλεγμα κτιρίων του Βατικανού, όπου ζωγράφισε την "Ανάσταση του Χριστού" στην πρόσοψη απέναντι από την είσοδο, εκεί που προηγουμένως υπήρχε ζωγραφική του Ντομένικο Γκιρλαντάιο.

Το 1656 εργάστηκε στο παρεκκλήσιο *Capella dei Priori* του Ανακτόρου των Πριόρι στην Περούτζια, όπου ζωγράφισε μια "Σταύρωση" και αναστήλωσε τις τοιχογραφίες του Μπενεντέττο Μπονφίλι.

Απεβίωσε στη Ρώμη στις 28 Σεπτεμβρίου 1597.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 
* ''Orazio and Artemisia Gentileschi'', a fully digitized exhibition catalog from The Metropolitan Museum of Art Libraries, which contains material on Hendrick van den Broeck (see index)

 
Κατηγορία:Φλαμανδοί ζωγράφοι
Κατηγορία:Μανιεριστές ζωγράφοι
Lucasfilm

Η **Lucasfilm Ltd. LLC** είναι αμερικανική κινηματογραφική και τηλεοπτική εταιρεία παραγωγής που βρίσκεται στο Letterman Digital Arts Center, του Σαν Φρανσίσκο της Καλιφόρνια. Η εταιρεία είναι ευρέως γνωστή για τις δικαιοχρησίες *[[Ο Πόλεμος των Άστρων|Star Wars]]* και *[[Ιντιάνα Τζόουνς]]*, αλλά, επίσης, και για την εξέλιξη των σπέσιαλ εφέ, του ήχου και των κινουμένων σχεδίων υπολογιστή. Ο ιδρυτής της εταιρείας είναι ο σκηνοθέτης Τζορτζ Λούκας, ο οποίος τη δημιούργησε το το 1971, αρχικά στο Σαν Ραφαέλ της Καλιφόρνια. Περί το 2005, οι περισσότερες λειτουργίες της εταιρείας μεταφέρθηκαν στο Σαν Φρανσίσκο. Το 2012, η The Walt Disney Company αγόρασε την συγκεκριμένη εταιρεία αντί του ποσού των 4.06 δισεκατομμυρίων δολαρίων.

Τα *[[Star Wars: Επεισόδιο I - Η Αόρατη Απειλή]]* (1999), *[[Star Wars: Η Δύναμη Ξυπνάει]]* (2015), *[[Rogue One: A Star Wars Story]]* (2016), *[[Star Wars: Οι Τελευταίοι Τζεντάι]]* (2017) και *[[Star Wars: Skywalker - Η Άνοδος]]* (2019) βρίσκονται στην λίστα με τις 50 ταινίες με τις μεγαλύτερες εισπράξεις, με το *Star Wars: Η Δύναμη Ξυπνάει* να είναι η ταινία με τις μεγαλύτερες εισπράξεις στις Ηνωμένες Πολιτείες Αμερικής και στον Καναδά.

## Παραπομπές


## Εξωτερικοί σύνδεσμοι
* 
* 
* Lucasfilm στο Wookieepedia

Κατηγορία:Κινηματογραφικές εταιρίες παραγωγής
Κατηγορία:Εταιρείες ιδρυθείσες το 1971
Κατηγορία:The Walt Disney Company
Κατηγορία:Εξαγορές της Disney
Κάρνεια

Τα **Κάρνεια** ήταν μια θρησκευτική γιορτή που λάμβανε χώρα στην Αρχαία Σπάρτη, καθώς και στις πόλεις του Άργους, του Τάραντας, της Θήρας, της Κω, της Κυρήνης, των Συρακουσών και άλλων δωρικών πόλεων. Κατά τη διάρκεια των εορτασμών, η πόλη της Σπάρτης δεν είχε δικαίωμα να εμπλακεί σε εχθροπραξίες.

Παρ' ολ' αυτά, η παράδοση της εορτής ξεκινά πριν την κάθοδο των Δωριέων στην Πελοπόννησο. Η γιορτή γινόταν για να τιμήσει τον θεό Κάρνειο (ή αλλιώς Κάρνειο Οικέτα - ο τίτλος «Οικέτας» δόθηκε στον θεό γιατί η γιορτή προς τιμήν του γινόταν στο σπίτι του μάντη Κρίου), ενώ μετά την κάθοδο των Δωριέων, ο θεός Κάρνειος ταυτίστηκε με τον Απόλλωνα.

Σύμφωνα με την παράδοση, τα Κάρνεια λάμβαναν χώρα στα τέλη Αυγούστου ή αρχές Σεπτεμβρίου, ανάλογα με την πανσέληνο, ενώ διαρκούσαν εννέα μέρες. Οι Σπαρτιάτες έστηναν πρόχειρα στρατόπεδα, με εννέα σκηνές των εννέα ατόμων, οι οποίοι προέρχονταν από τρείς διαφορετικές φατριές. Κάθε τέσσερα χρόνια, οι Σπαρτιάτες επέλεγαν πέντε ανύπαντρους νέους από κάθε φυλή και τους ανέθεταν την επιμελητεία των γιορτών και τους έδιναν τον τίτλο των Καρνεατών. Τέλος, οι Σπαρτιάτες οργάνωναν τους σταφυλόδρομους: ένας Καρνεάτης έτρεχε με μια ταινία στο κεφάλι στους δρόμους της πόλης ευχόμενος όλα τα καλύτερα και τον κυνηγούσαν οι υπόλοιποι με μεγάλα τσαμπιά σταφύλια - η αιχμαλωσία του νεαρού Καρνεάτη θεωρούταν καλός οιωνός, ενώ αν οι κυνηγοί δεν μπορούσαν να πιάσουν τον νεαρό, τότε αυτό εκλαμβανόταν ως κακός οιωνός.

Η γιορτή των Καρνέων επήρεασε αρκετά ιστορικά γεγονότα, με τα πιο σημαντικά να είναι η μάχη του Μαραθώνα και η μάχη των Θερμοπυλών που έλαβαν χώρα κατά τη διάρκεια των Περσικών Πολέμων. Κατά τη διάρκεια της προετοιμασίας τους για τη μάχη στον Μαραθώνα, οι Αθηναίοι ζήτησαν ενισχύσεις από τους Σπαρτιάτες, όταν οι τελευταίοι βρίσκονταν στον μήνα Κάρνειο. Οι Σπαρτιάτες δήλωσαν πως θα στείλουν στράτευμα αμέσως μόλις ολοκληρωθεί η πανσέληνος. Οι Αθηναίοι, ωστόσο, αναγκάστηκαν να αντιμετωπίσουν τους Πέρσες με μικρή βοήθεια των Πλαταιέων, αλλά κατάφεραν να νικήσουν τους εισβολείς. Κατά τη διάρκεια της δεύτερης εισβολής των Περσών στην Ελλάδα, οι σύμμαχοι συμφώνησαν να αντιμετωπίσουν τους Πέρσες στις Θερμοπύλες με κύρια δύναμη τον σπαρτιατικό στρατό. Ωστόσο, οι Σπαρτιάτες γιόρταζαν τα Κάρνεια και ίσχυε η απαγόρευση για εμπλοκή σε εχθροπραξίες. Παρ' ολ' αυτά, ο βασιλιάς Λεωνίδας αποφάσισε να αντιμετωπίσει τους Πέρσες, έχοντας μαζί του μονάχα μια φρουρά από 300 Σπαρτιάτες.

## Πηγές

*Κάρνεια ή Καρνεία ή Κάρνεα (τα), λήμμα του ιστότοπου «Θεογονία», με παραπομπές σε αρχαίες ελληνικές ιστορικές πηγές

Κατηγορία:Αρχαία Σπάρτη
Πίντο Κόλβιγκ

Ο **Πίντο Κόλβιγκ** (*Vance DeBar "Pinto" Colvig*, 11 Σεπτεμβρίου 1892 - 3 Οκτωβρίου 1967) ήταν Αμερικανός ηθοποιός βοντβίλ, κινουμένων σχεδίων, κινηματογράφου, ραδιοφώνου, επίσης ήταν και καρτουνίστας αλλά και σόουμαν σε τσίρκο. Ο Κόλβιγκ ήταν επίσης ο αυθεντικός κλόουν Bozo, αλλά και η αυθεντική φωνή του χαρακτήρα της Disney, Γκούφυ. Το 1993, μετά θάνατον, συμπεριλήφθηκε στη λίστα Disney Legend, αφού εκτός από αυτά συμμετείχε και στην ταινία *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, αλλά και στο *[[Ντάμπο το ελεφαντάκι]]*.

## Παραπομπές


## Εξωτερικοί σύνδεσμοι
* 
* ABC News: Bozo Finally Unmasked (2004)
* Pinto Colvig - the original Bozo the Clown

Κατηγορία:Ερμηνευτές βοντβίλ
Κατηγορία:Αμερικανοί animators
Κατηγορία:Αμερικανοί ηθοποιοί ραδιοφώνου
Κατηγορία:Αμερικανοί ηθοποιοί φωνής
Ότις Χάρλαν

Ο **Ότις Χάρλαν** (αγγλικά: *Otis Harlan*, 29 Δεκεμβρίου 1865 - 21 Ιανουαρίου 1940) ήταν Αμερικανός κωμικός ηθοποιός. Γεννήθηκε στο Οχάιο και νυμφεύθηκε την Νέλι Χάρβεϊ, με την οποία αποκτήσανε μία κόρη τη Μάριον. Ανιψιός του Χάρλαν, είναι γνωστός ηθοποιός, στην εποχή του βωβού κινηματογράφου, ο Κένεθ Χάρλαν. Την πρώτη του εμφάνιση στον ομιλούντα κινηματογράφο την έκανε το 1929, στην ταινία *[[Show Boat]]*. Επίσης, ο Χάρλαν έδωσε τη φωνή του στον Χαρούμενο, στην ταινία της Disney, *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*. Ο Χάρλαν πέθανε στην Ιντιάνα από εγκεφαλικό επεισόδιο, σε ηλικία 74 ετών.

## Παραπομπές

## Εξωτερικοί σύνδεσμοι

*
*Otis Harlan At Find A Grave 

Κατηγορία:Ερμηνευτές βοντβίλ
Κατηγορία:Αμερικανοί ηθοποιοί φωνής
Γεώργιος Μαρίνος (αποσαφήνιση)

Με τον όνομα **Γεώργιος** η **Γιώργος Μαρίνος** μπορεί να αναφέρεται:
* ο Γεώργιος Μαρίνος, Έλληνας πολιτικός από τη Λευκάδα, βουλευτής στην Ιόνιο Βουλή και στη Β΄ Εθνοσυνέλευση του 1862
* ο Γιώργος Μαρίνος (1939–2026), Έλληνας τραγουδιστής, κωμικός, διασκεδαστής, ηθοποιός και τηλεοπτικός παρουσιαστής
* ο Γιώργος Μαρίνος (γ. 1954), Έλληνας πολιτικός
Σκότι Μάτρο

Ο **Σκότι Μάτρο** (αγγλικά: *Scotty Mattraw*, 19 Οκτωβρίου 1880 - 9 Νοεμβρίου 1946) ήταν Αμερικανός ηθοποιός του κινηματογράφου και της τηλεόρασης. Περισσότερο γνωστός, πρέπει να θεωρείται για τον ρόλο του στην ταινία της Disney *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, ως ο νάνος Ντροπαλός. Γεννημένος στη Νέα Υόρκη, συμμετείχε, εκτός από την παραπάνω ταινία, και στις εξής αξιομνημόνευτες: *[[The Return of the Riddle Rider]]* (1927), *[[Quick Triggers]]* (1928), αλλά και *[[Σόδομα και Γόμορρα (ταινία, 1937)|Σόδομα και Γόμορρα]]* (1937). Πέθανε στην Καλιφόρνια σε ηλικία 66 ετών.

## Παραπομπές


## Εξωτερικοί σύνδεσμοι
* 
*  
* Σκότι Μάτρο στο Allmovie

Κατηγορία:Αμερικανοί ηθοποιοί κινηματογράφου‎
Κατηγορία:Αμερικανοί ηθοποιοί φωνής
Κλειστά Δράμας

Τα **Κλειστά** ήταν χωριό του νομού Δράμας επί του όρους Ελατιά. Εκεί εγκαταστάθηκαν είκοσι οικογένειες (74 πρόσωπα) Ελλήνων Μικρασιατών προσφύγων μετά τη Μικρασιατική Καταστροφή και την ανταλλαγή πληθυσμών του 1923-24, οι οποίοι έκτισαν ναό αφιερωμένο στον Άγιο Δημήτριο.

Πρόεδρος της κοινότητας διετέλεσε ο Βασίλειος Χριστοδούλου που καταγόταν από τη Σμύρνη. Η κοινότητα ήταν γνωστή με την ονομασία *Κολιούς* ή και *Κουλιούς* και μετονομάστηκε το 1927 σε *Κλειστά* . Το χωρίο κάηκε ολοσχερώς από τους Βούλγαρους το 1944, κατά την Βουλγαρική Κατοχή μετά Β' Παγκόσμιο Πόλεμο. Έκτοτε ερημώθηκε.

Σήμερα, το χωριό είναι ακατοίκητο και οι παλιές οικίες σώζονται σε ερείπια. Στο σημείο του καταστραφέντος το 1944 ναού, έχει κτισθεί νέος ναός του Αγίου Δημητρίου που πανηγυρίζει το διήμερο 25-26 Οκτωβρίου στη μνήμη του αγίου.

## Παραπομπές


Κλειστα
Κλειστα
Κλειστα
Κατηγορία:Εγκαταλελειμμένα χωριά της περιφερειακής ενότητας Δράμας
Ατζάιλ διαχείριση

Με τον όρο **Ατζάιλ διαχείριση** (Agile management), ή Ατζάιλ  διαδικασία διαχείρισης, ή απλά Ατζάιλ αναφερόμαστε σε μια επαναληπτική, σταδιακή μέθοδο διαχείρισης του σχεδιασμού και κατασκευής δραστηριοτήτων μηχανικής, της τεχνολογίας των πληροφοριών, και άλλων επιχειρηματικών τομέων που στοχεύει στην παροχή νέων προϊόντων ή την ανάπτυξη υπηρεσιών σε ένα εξαιρετικά ευέλικτο και διαδραστικό τρόπο.

Ένα παράδειγμα είναι η εφαρμογή της στο Σκραμ (Srum), η αρχική μορφή της Ατζάιλ ανάπτυξης λογισμικού. Απαιτεί ικανά άτομα από τη σχετική επιχείρηση, ανοιχτά στη διαρκή επαφή με τον πελάτη για την είσοδο δεδομένων, και στην ευελιξία διαχείρισης μη ιεραρχικών μορφών ηγεσίας. Το Agile μπορεί στην πραγματικότητα να θεωρηθεί ως διεύρυνση και γενίκευση των αρχών της προηγούμενης επιτυχημένης σειράς εννοιών και τεχνικών Σκραμ  για περισσότερες και ποικίλες επιχειρηματικές δραστηριότητες. Ατζάιλ ιχνηλατεί την εξέλιξή της σε μία "εκδήλωση ομοφωνίας", το " Agile μανιφέστο », και έχει εννοιολογική σύνδεση με τις Λιν τεχνικές, Κάνμπαν και Έξι Σίγμα επιχειρηματικών ιδεών.

Η Ατζάιλ τεχνική Χ επίσης ονομάζεται και "ακραία διαχείριση της διαδικασίας" (extreme process management). Πρόκειται για μια παραλλαγή του επαναληπτικού κύκλου ζωή (iterative life cycle) όπου τα παραδοτέα υποβάλλονται σε στάδια (φάσεις). Η κύρια διαφορά μεταξύ της Ατζάιλ και της επαναληπτικής ανάπτυξη είναι ότι η Ατζάιλ μέθοδος αναπτύσσει μικρά τμήματα των παραδοτέων σε κάθε κύκλο παράδοσης (επανάληψη) [3], ενώ επαναληπτικές μεθόδους αναπτύσσουν το σύνολο των παραδοτέων με την πάροδο του χρόνου, ολοκληρώνοντας τους κοντά στο τέλος του έργου. Τόσο η Ατζάιλ όσο και ευκίνητη μέθοδοι αναπτύχθηκαν ως αντίδραση σε διάφορα εμπόδια που εμφανίζονταν στις περισσότερες διαδοχικές μορφές οργάνωσης έργου. Για παράδειγμα, καθώς τα τεχνολογικά έργα μεγαλώνουν σε πολυπλοκότητα, οι τελικοί χρήστες τείνουν να έχουν δυσκολία καθορισμού των μακροπρόθεσμων απαιτήσεων, χωρίς να είναι σε θέση να δουν τα προοδευτικά πρωτότυπα.  Τα έργα που αναπτύσσονται σε επαναλήψεις μπορεί να συγκεντρώνουν συνεχώς ανατροφοδοτήσεις για να βελτιώσουν τις εν λόγω απαιτήσεις. Σύμφωνα με τον Ζαν Λουπ Ρισέ (Jean-Loup Richet)  (του Research Fellow στο ESSEC Ινστιτούτο Στρατηγικών Καινοτομίας & Υπηρεσίες) "αυτή η προσέγγιση μπορεί να λειτουργήσει ως μοχλός αποτελεσματικά για τα προϊόντα μη λογισμικού και για τη διαχείριση του έργου σε γενικές γραμμές, ιδίως στους τομείς της καινοτομίας και της αβεβαιότητας.

## Παραπομπές


Κατηγορία:Διοίκηση και Διαχείριση Έργων
Κατηγορία:Μεθοδολογία ανάπτυξης λογισμικού
Μητροπολιτική περιοχή Νυρεμβέργης

Η **μητροπολιτική περιοχή Νυρεμβέργης** (γερμανικά: *Metropolregion Nürnberg*) περιλαμβάνει 3,5 εκατομμύρια κατοίκους σε 21.800 τετραγωνικά χιλιόμετρα. Με ακαθάριστο εγχώριο προϊόν που αγγίζει τα 134 δισεκατομμύρια ευρώ και περίπου 1,9 εκατομμύρια εργαζομένους, αυτή η μητροπολιτική περιοχή είναι ένας από τους ισχυρότερους οικονομικούς τομείς στη Γερμανία. Στη λεγόμενη περιοχή της Νυρεμβέργης, το κεντρικό τμήμα της μητροπολιτικής περιοχής, εμπεριέχει 2,5 εκατομμύρια κατοίκους, εξ αυτών περίπου 1,2 εκατομμύριο εργαζόμενους.

## Παραπομπές


## Εξωτερικοί σύνδεσμοι
* Europäische Metropolregion Nürnberg (EMN)

Κατηγορία:Γεωγραφία της Βαυαρίας
Νυρεμβεργης
Πολυμέρεια

**Πολυμέρεια** (στα Αγγλ.: *merosity* και στα Γαλλ.: *polymery*, ονομάζεται επίσης και *X-Mérie* ή *n-Mérie*), αναφέρεται στον αριθμό των συμμετρικών τμημάτων (γενικά αξονική συμμετρία) των σπειρών (περιάνθιο, φύλλα, κλαδιά) ενός φυτού.

Συνηθέστερα χρησιμοποιείται στο πλαίσιο των λουλουδιών, στην οποία περίπτωση αναφέρεται στον αριθμό των σεπάλων *(sepals)* στον κάλυκα, τον αριθμό των πετάλων στην στεφάνη του άνθους και τον αριθμό των στημόνων σε κάθε βλαστικό κρίκο του ανδρείου *(androecium)*. Ο όρος μπορεί επίσης να χρησιμοποιηθεί, για να αναφερθεί στον αριθμό των φύλλων στις ελικώσεις των φύλλων.

## Βασικοί τύποι πολυμερειών
* 2: διμερή, διμερείς, 2-μερείς
* 3: τριμερή, τριμερείς, 3-μερείς
* 4: τετραμερή, τετραμερείς, 4-μερείς
* 5: πενταμερή, πενταμερείς, 5-μερείς
* υψηλός αριθμός: πολυμερή, πολυμερείς, ν-μερείς

## Πινακοθήκη

Αρχείο:Tulip Tulipa clusiana 'Lady Jane' Rock Ledge Flower 2000px.jpg|Τριμερές άνθος της *Tulipa clusiana* (τα τρία σέπαλα ομοιάζουν με πέταλα).
Αρχείο:Correa Alba RTBG.jpg|Τετραμερές άνθος της *Correa alba*.
Αρχείο:Crassula ovata RTBG.jpg|Πενταμερές άνθος της *Crassula ovata*.


## Σημειώσεις

;Παραπομπές σημειώσεων


## Παραπομπές


## Πρόσθετη ανάγνωση
*  

Κατηγορία:Μορφολογία φυτών
ΙΖΑ Μπράουν

Η καφέ ΙΕΖ ή κοινώς γνωστή στην Ελλάδα, ως η **ΙΖΑ Μπράουν** *(ISA Brown)*, είναι υβριδικός τύπος κοτόπουλου σεξουαλικής-σύνδεσης *(sex-link)*, Θεωρείται ότι αρχικά ήταν το αποτέλεσμα της διασταύρωσης των ερυθρών από το Ρόουντ Άιλαντ *(Rhode Island Reds - Gallus gallus domesticus)* και των λευκών από το Ρόουντ Άιλαντ *(Rhode Island Whites)*, αλλά τώρα περιέχει τη γενετική από ένα ευρύ φάσμα φυλών. Ο κατάλογος των οποίων είναι ένα καλά φυλαγμένο μυστικό. Η ΙΖΑ Μπράουν *(ISA Brown)* είναι ένα υβρίδιο, όχι γνήσια φυλή, η οποία αναπτύχθηκε από την αναπαραγωγή άσχετων γραμμών «κυράδων» *("dam")* και «κύριδων» *("sire")* μαζί, μέχρι το τελικό αποτέλεσμα της ΙΖΑ Μπράουν *(ISA Brown)*. Είναι γνωστή για την υψηλή της παραγωγή σε αυγά, η οποία ανέρχεται κατά τον πρώτο χρόνο της ωοτοκίας, σε περίπου 300 αυγά ανά όρνιθα.

## Ετυμολογία
thumb|200px|left|Κοτόπουλα ΙΖΑ Μπράουν ''(ISA Brown)''.
Το Ελληνικό ΙΕΖ (από το Γαλλικό ISA), προέρχεται από το Ινστιτούτο Επιλογής των Ζώων *(Institut de Sélection Animale)*, την ιδιωτική εταιρεία η οποία το 1978, ανέπτυξε το υβρίδιο για την παραγωγή αυγών, ως μια κότα κλωβοστοιχίας *(battery hen)*.

## Ιστορικό
* Το 1978, η εταιρεία ανέπτυξε το υβρίδιο για την παραγωγή αυγών, ως μια κότα κλωβοστοιχίας *(battery hen)*.
* Το 1997, ο Όμιλος *ISA*, συγχωνεύτηκε με τη *Merck & Co.*, δημιουργώντας την *Hubbard ISA*, έτσι το υβρίδιο ορισμένες φορές ονομάζεται και **Χούμπαρντ Ίζα Μπράουν** *(Hubbard Isa Brown)*.
* Το 2005,το Ινστιτούτο Επιλογής των Ζώων *(Institut de Sélection Animale (ISA))* και η *Hendrix Poultry Breeders (HPB)* συγχωνεύτηκαν στην *ISA B.V.*, η οποία επίσης, κατέστη τμήμα της εταιρείας πολλαπλών-ειδών αναπαραγωγής, *Hendrix Genetics*.
* Το Μάρτιο του 2005, η *Hubbard* εξαγοράστηκε από τη *Merial Ltd.* του Ομίλου *Group Grimaud La Corbiere, SA*.

## Εμπορική Ωοτοκία
Οι κότες ΙΖΑ Μπράουν *(ISA Brown)*, είναι διάσημες στις ΗΠΑ και τη Γαλλία, για την ύπαρξή τους ως όρνιθες κλωβοστοιχιών *(battery hens)*, λόγω του τεράστιου ρυθμού παραγωγής αυγών. Τα τελευταία χρόνια, έχουν επίσης επιτυχώς εφαρμοστεί στην Ευρώπη, σε συστήματα δάπεδο- και ελευθέρας βοσκής.

## Δείτε επίσης

## Πινακοθήκη

Αρχείο:ISA Brown - poule - chicken.jpg|Κοτόπουλο ΙΖΑ Μπράουν *(ISA Brown*).
Αρχείο:2 primeros huevos isa brown (6).JPG|Δύο καφέ αυγά από κοτόπουλο ΙΖΑ Μπράουν. 
Αρχείο:White-faced-black-spanish-cock1.jpg|Ομάδα από λευκο-πρόσωπο μαύρο Ισπανικό πετεινό, αναμεμειγμένο με ωοτόκες όρνιθες ΙΖΑ Μπράουν.


## Δείτε επίσης
* Λόουμαν Μπράουν
* Πασχαλινή ωοτόκος

## Σημειώσεις

;Παραπομπές σημειώσεων


## Παραπομπές


Κατηγορία:Υβριδικά κοτόπουλα
Ιορδανίδου

Το ελληνικό επώνυμο **Ιορδανίδου** μπορεί να αναφέρεται σε κάποιο από τα παρακάτω πρόσωπα:

* Μαρία Ιορδανίδου (1897-1989), πεζογράφος
* Χριστίνα Ιορδανίδου (γενν. 1982), το πρώτο παιδί που γεννήθηκε στην Ελλάδα μετά από εξωσωματική γονιμοποίηση

## Δείτε επίσης
* Ιορδανίδης
Επτά βασικά εργαλεία της ποιότητας

Τα **Επτά βασικά εργαλεία της ποιότητας** *(Seven Basic Tools of Quality)* ή άλλως τα **Επτά βασικά εργαλεία του ποιοτικού ελέγχου** *(Seven Basic Tools of Quality Control)*, είναι οι ονομασίες οι οποίες δίνονται σε ένα σταθερό σύνολο, στις γραφικές τεχνικές που θεωρήθηκε ως οι πλέον χρήσιμη στα θέματα αντιμετώπισης προβλημάτων, που σχετίζονται με την ποιότητα. Ονομάζονται «βασικά» *(«basic»)*, επειδή είναι κατάλληλα για άτομα με ελάχιστη τυπική εκπαίδευση στον τομέα των στατιστικών και επειδή μπορούν να χρησιμοποιηθούν, για την επίλυση της συντριπτικής πλειοψηφίας των θεμάτων, που αφορούν ζητήματα ποιότητας.

Τα επτά εργαλεία είναι:
* Το Διάγραμμα αιτίας-αιτιατού *(Cause-and-effect)* (επίσης γνωστό ως «ψαροκόκαλο» ή διάγραμμα *Ishikawa*)
* το Φύλλο ελέγχου *(Check sheet)*
* ο Πίνακας ελέγχου *(Control chart)*
* το Ιστόγραμμα *(Histogram)*
* ο Πίνακας *Pareto* *(Pareto chart)*
* το Διάγραμμα *Scatter* *(Scatter diagram)*
* ο Στρωματισμός *(Stratification)* (εναλλακτικά, διάγραμμα ροής *(flow chart)* ή πίνακας ροής *(run chart)*)

Ο προσδιορισμός ενέκυψε στη μεταπολεμική Ιαπωνία, εμπνευσμένος από τα επτά διάσημα όπλα του *Benkei*. Είχε πιθανότατα εισαχθεί από τον *Kaoru Ishikawa* ο οποίος με τη σειρά του επηρεάστηκε από μια σειρά διαλέξεων που ο *W. Edwards Deming* είχε δώσει στους Ιάπωνες μηχανικούς και επιστήμονες το 1950.

 Εκείνη την περίοδο, οι εταιρείες που είχαν ξεκινήσει την κατάρτιση του εργατικού τους δυναμικού στο στατιστικό ποιοτικό έλεγχο, διαπίστωσαν ότι η πολυπλοκότητα του θέματος εκφόβιζε τη μεγάλη πλειοψηφία των εργατών τους και αποκλιμάκωσε την εκπαίδευση ώστε αρχικά να εστιάσει σε απλούστερες μεθόδους, οι οποίες επαρκούν στις πλειονότητα των θεμάτων που αφορούν στην ποιότητα

Τα Επτά βασικά εργαλεία, έρχονται σε αντίθεση με πιο προηγμένες στατιστικές μεθόδους, όπως δειγματοληπτική έρευνα *(survey sampling)*, δειγματοληψία αποδοχής *(acceptance sampling)*, έλεγχος στατιστικών υποθέσεων *(statistical hypothesis testing)*, σχεδιασμός των πειραμάτων *(design of experiments)*, πολυμεταβλητή ανάλυση *(multivariate analysis)* και ποικίλες μεθόδους που αναπτύχθηκαν στον τομέα της επιχειρησιακής έρευνας.

Το Ινστιτούτο Διαχείρισης Έργου *(Project Management Institute)*, αναφέρεται στα Επτά Βασικά Εργαλεία στο βιβλίο *«A Guide to the Project Management Body of Knowledge»*, ως παράδειγμα μιας σειράς γενικών εργαλείων, χρήσιμων για το σχεδιασμό ή τον έλεγχο της ποιότητας του έργου. 

## Παραδείγματα

Αρχείο:Cause and effect diagram for defect XXX.svg|Διάγραμμα αιτίας-αιτιατού.
File:Check sheet for motor assembly.svg|Φύλλο ελέγχου.
File:C control chart.svg|Πίνακας ελέγχου.
File:Histogram of arrivals per minute.svg|Ιστόγραμμα.
File:Pareto chart of titanium investment casting defects.svg|Πίνακας *Pareto*.
File:Scatter diagram for quality characteristic XXX.svg|Διάγραμμα *Scatter*.
File:LampFlowchart.svg|Διάγραμμα ροής.
File:ProcessCapabilityExample.svg|Πίνακας ροής.


## Δείτε επίσης
* Κατάλογος ελέγχου
* Φύλλο ελέγχου
* Ιστόγραμμα

## Παραπομπές


Κατηγορία:Εργαλεία ποιοτικού ελέγχου
Θερμοκρασία Νεέλ

Η **θερμοκρασία Νεέλ (Néel temperature)** ή **θερμοκρασία μαγνητικής τάξης (magnetic ordering temperature)**, TN, είναι η θερμοκρασία πάνω από την οποία ένα αντισιδηρομαγνητικό υλικό γίνεται παραμαγνητικό—δηλαδή, η θερμική ενέργεια γίνεται αρκετά μεγάλη για να καταστρέψει τη μικροσκοπική μαγνητική τάξη μέσα στο υλικό.

Η θερμοκρασία Νεέλ είναι ανάλογη με τη θερμοκρασία Κιρί, TC, για σιδηρομαγνητικά υλικά. Ονομάστηκε προς τιμήν του Λουί Νεέλ ([Louis Néel) (1904–2000), που του απονεμήθηκε το 1970 το Βραβείο Νόμπελ στη φυσική για τη σχετική εργασία του.

Παρακάτω αναφέρονται οι θερμοκρασίες Νεέλ αρκετών υλικών:

## Παραπομπές


Κατηγορία:Μαγνητισμός
Κατηγορία:Θερμοκρασία
Κατηγορία:Κρίσιμα φαινόμενα
Saints Row

Το ***Saints Row*** είναι σειρά βιντεοπαιχνιδιών δράσης περιπέτειας ανοικτού κόσμου που δημιουργήθηκε από τη Volition και διανέμεται από τη Deep Silver. Εξιστορείται τη ζωή μιας συμμορίας με το όνομα Third Street Saints, ενώ ο τίτλος του παιχνιδιού προέρχεται από τη συνοικία όπου κατοικεί η συμμορία. Συνήθως, το παιχνίδι παρουσιάζεται σε μορφή ανοικτού κόσμου, σε συνδυασμό με μη γραμμικό σενάριο. Περιλαμβάνει στοιχεία δράσης και περιπέτειας αλλά και στιγμές αγώνων. Η σειρά φημίζεται για το χαρακτηριστικό της χιούμορ και αυτοσαρκασμό. Οι ιστορίες της είναι γραμμένες ως κωμωδίες με συχνές αναφορές σε σύμβολα ποπ κουλτούρας και παρωδίες.

## Τα παιχνίδια της σειράς
### ''Saints Row'' (2006)

### ''Saints Row 2'' (2008)

### ''Saints Row: The Third'' (2011)

### ''Saints Row IV'' (2013)

### ''Gat out of Hell'' (2015)

## Εξωτερικοί σύνδεσμοι
* Επίσημη ιστοσελίδα


Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια της THQ
Μακρίδης

Το ελληνικό επώνυμο **Μακρίδης**, που ετυμολογικά σημαίνει «γιος ή απόγονος του Μακρή», μπορεί να αναφέρεται σε κάποιο από τα παρακάτω πρόσωπα:

* Θεόδωρος Μακρίδης (1872-1940), αρχαιολόγος 
* Θεόδωρος Μακρίδης (1899-1981), στρατιωτικός και αντιστασιακός, στέλεχος του ΕΛΑΣ
* Κωνσταντίνος Μακρίδης (γενν. 1982), Κύπριος ποδοσφαιριστής
* Πρόδρομος Μακρίδης (γενν. 1966), μαέστρος και συνθέτης
Έντι Κόλινς

Ο **Έντι Κόλινς** (αγγλικά: 30 Ιανουαρίου 1883 - 2 Σεπτεμβρίου 1940) ήταν Αμερικανός κωμικός, ηθοποιός και τραγουδιστής.Η καριέρα του ξεκίνησε με το βοντβίλ. Ενώ έχει εμφανιστεί και σε αρκετές κινηματογραφικές ταινίες, σχετικά με τη βραχύβια καριέρα του. Η πιο γνωστή του, όμως, συμμετοχή είναι στην ταινία της Disney *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, όπου υποδύεται τον Χαζούλη νάνο. Παρέχοντας και περαιτέρω ήχους στην ταινία αυτή. Ο Κόλις πέθανε σε ηλικία 57 ετών στην Καλιφόρνια, από ανακοπή καρδιάς.

## Παραπομπές


## Εξωτερικοί σύνδεσμοι
* 
* Literature on Eddie Collins
* 
* The Blue Bird (1940)

Κατηγορία:Ερμηνευτές βοντβίλ
Κατηγορία:Αμερικανοί ηθοποιοί φωνής
Κατηγορία:Αμερικανοί κωμικοί
Endangered Species (άλμπουμ Lynyrd Skynyrd)

**Endangered Species** είναι ο τίτλος του όγδοου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 9 Αυγούστου του 1994 μέσω της δισκογραφικής εταιρείας "Capricorn Records".

Οι συνθέσεις του άλμπουμ είναι κυρίως ακουστικές, με επανεκτελέσεις μεγάλων επιτυχιών του συγκροτήματος όπως το "*Sweet Home Alabama*", το "*Saturday Night Special*", το "*I Ain't the One*", κ.α..

Αυτός ήταν ο μοναδικός δίσκος των Lynyrd Skynyrd με τον κιθαρίστα Μάικ Έστις στην σύνθεση τους, όπως και ο τελευταίος στον οποίο συμμετείχε ο Εντ Κινγκ.

Το "*Endangered Species*" δεν κατάφερε να μπει στο Top-100 του Billboard, φθάνοντας μέχρι το # 115.

## Τραγούδια
#"Down South Jukin'" (Gary Rossington, Ronnie Van Zant) - 2:38
#"Heartbreak Hotel" (Mae Boren Axton, Tommy Durden, Elvis Presley) - 4:01
#"Devil in the Bottle" (Mike Estes, Dale Krantz-Rossington, Rossington, Johnny Van Zant) - 3:35
#"Things Goin' On" (Rossington, R. Van Zant) - 3:00
#"Saturday Night Special" (Ed King, R. Van Zant) - 3:53
#"Sweet Home Alabama" (King, Rossington, R. Van Zant) - 4:01
#"I Ain't the One" (Rossington, R. Van Zant) - 3:27
#"Am I Losin'" (Rossington, R. Van Zant) - 4:06
#"All I Have Is a Song" (Rossington, J. Van Zant) - 3:21
#"Poison Whiskey" (King, R. Van Zant) - 2:47
#"Good Luck, Bad Luck" (Estes, King) - 3:23
#"The Last Rebel" (Michael Lunn, Rossington, J. Van Zant, Robert White Johnson) - 5:42
#"Hillbilly Blues" (Estes, King, Rossington, J. Van Zant) - 3:42

## Θέσεις τσαρτ
***Endangered Species*** *(άλμπουμ)*

***Επίσημη κυκλοφορία: [[9 Αυγούστου]] [[1994]]***

## Τα μέλη του συγκροτήματος
Το **Endangered Species** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Μάικ Έστις** - *[[κιθάρα]]*
* **Εντ Κινγκ** - *[[κιθάρα]]*
* **[[Λέον Γουίλκισον]]** - *[[μπάσο]]*
* **[[Μπίλι Πάουελ]]** - *[[πλήκτρα]]*
* **Όουεν Χέιλ** - *[[τύμπανα]]*

;*Γκεστ συμμετοχές*
* **Ντέιλ Κραντζ-Ρόζιγκτον** - *[[Φωνητική|φωνητικά]]*
* **Ντέμπι Ντέιβις** - *[[Φωνητική|φωνητικά]]*

## Παραπομπές


## Πηγές
* Endangered Species - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Endangered Species (album review) | Sputnikmusic
* Lynyrd Skynyrd – Endangered Species - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1994
Twenty (άλμπουμ)

**Twenty** είναι ο τίτλος του ένατου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 29 Απριλίου του 1997 μέσω της δισκογραφικής εταιρείας "CMC International". Ο τίτλος του άλμπουμ αναφέρεται στα είκοσι χρόνια από το θανατηφόρο ατύχημα που στέρησε την ζωή στον τραγουδιστή Ρόνι Βαν Ζαντ, τον κιθαρίστα Στιβ Γκέινς και την τραγουδίστρια Κάσι Γκέινς.

Το κομμάτι "*Travelin' Man*" βρίσκεται εδώ όπως αρχικά ηχογραφήθηκε για το άλμπουμ "*[[One More from the Road]]*", με τον Ρόνι Βαν Ζαντ στα φωνητικά να συνοδεύεται από τον αδελφό του Τζόνι με την χρήση της τεχνολογίας.

Το άλμπουμ μπήκε στις χαμηλές θέσεις του Top-100 του Billboard και έφθασε μέχρι την δωδέκατη θέση των φινλανδικών τσαρτ.

## Τραγούδια
# "We Ain't Much Different" (Mike Estes, Rickey Medlocke, Gary Rossington, Hughie Thomasson, Johnny Van Zant) – 3:44
# "Bring It On" (Medlocke, Rossington, Thomasson, J. Van Zant) – 4:56
# "Voodoo Lake" (Bob Britt, Chris Eddy, J. Van Zant) – 4:37
# "Home Is Where the Heart Is" (Medlocke, Rossington, Thomasson, J. Van Zant) – 5:26
# "Travelin' Man" (Ronnie Van Zant, Leon Wilkeson) – 4:05
# "Talked Myself Right Into It" (Pat Buchanan, Donnie Van Zant, J. Van Zant, Robert White Johnson) – 3:25
# "Never Too Late" (Medlocke, Rossington, Thomasson, J. Van Zant) – 5:18
# "O.R.R." (Medlocke, Rossington, Thomasson, J. Van Zant) – 4:16
# "Blame It on a Sad Song" (Medlocke, Rossington, Thomasson, J. Van Zant) – 5:35
# "Berneice" (Medlocke, Rossington, Dennis E. Sumner, Thomasson, J. Van Zant) – 4:01
# "None of Us Are Free" (Barry Mann, Brenda Russell, Cynthia Weil) – 5:23
# "How Soon We Forget" (Buchanan, D. Van Zant, J. Van Zant, White Johnson) – 4:50

## Θέσεις τσαρτ
***Twenty*** *(άλμπουμ)*

***Επίσημη κυκλοφορία: [[29 Απριλίου]] [[1997]]***

## Τα μέλη του συγκροτήματος
Το **Twenty** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Χιούι Τόμασον** - *[[κιθάρα]], [[Φωνητική|φωνητικά]]*
* **Ρίκι Μέντλοκ** - *[[κιθάρα]], [[Φωνητική|φωνητικά]]*
* **[[Λέον Γουίλκισον]]** - *[[μπάσο]]*
* **[[Μπίλι Πάουελ]]** - *[[πλήκτρα]]*
* **Όουεν Χέιλ** - *[[τύμπανα]]*

;*Γκεστ συμμετοχές*
* **[[Ρόνι Βαν Ζαντ]]** - *[[Φωνητική|φωνητικά]] στο "Travelin' Man"*

## Παραπομπές


## Πηγές
* Twenty - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Twenty (album review) | Sputnikmusic
* Lynyrd Skynyrd – Twenty - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1997
Edge of Forever

**Edge of Forever** είναι ο τίτλος του δέκατου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 10 Αυγούστου του 1999 μέσω της δισκογραφικής εταιρείας "CMC International".

Αυτός ήταν ο δεύτερος δίσκος του κιθαρίστα Ρίκι Μέντλοκ με το συγκρότημα, ο οποίος στο παρελθόν υπήρξε βασικό στέλεχος των Blackfoot, όπως και του Χιούι Τόμασον, πρώην μέλους των Outlaws.

Το άλμπουμ παρουσίασε παρόμοιες πωλήσεις με τους προηγούμενους δίσκους των Lynyrd Skynyrd, φθάνοντας μέχρι τις χαμηλές θέσεις του Top-100 του Billboard, ενώ μπήκε στο Top-20 στη Φινλανδία.

## Τραγούδια
#"Workin'" (Rickey Medlocke, Gary Rossington, Hughie Thomasson, Johnny Van Zant) - 4:53
#"Full Moon Night" (Medlocke, Rossington, Thomasson, Van Zant) - 3:44
#"Preacher Man" (Medlocke, Rossington, Thomasson, Van Zant) - 4:33
#"Mean Streets" (Medlocke, Rossington, Thomasson, Van Zant) - 4:49
#"Tomorrow's Goodbye" (Gary Burr, Medlocke, Rossington, Thomasson, Van Zant) - 5:05
#"Edge of Forever" (Medlocke, Jim Peterik, Van Zant) - 4:23
#"Gone Fishin'" (Medlocke, Rossington, Thomasson, Van Zant) - 4:22
#"Through It All" (Peterik, Van Zant, Robert White Johnson) - 5:28
#"Money Back Guarantee" (Medlocke, Rossington, Thomasson, Van Zant) - 4:01
#"G.W.T.G.G." (Medlocke, Rossington, Thomasson, Van Zant) - 4:03
#"Rough Around the Edges" (Medlocke, Rossington, Thomasson, Van Zant) - 5:05
#"FLA" (Medlocke, Rossington, Thomasson, Van Zant) - 3:53

## Θέσεις τσαρτ
***Edge of Forever*** *(άλμπουμ)*

***Επίσημη κυκλοφορία: [[10 Αυγούστου]] [[1999]]***

## Τα μέλη του συγκροτήματος
Το **Edge of Forever** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Χιούι Τόμασον** - *[[κιθάρα]], [[Φωνητική|φωνητικά]]*
* **Ρίκι Μέντλοκ** - *[[κιθάρα]], [[Φωνητική|φωνητικά]]*
* **[[Λέον Γουίλκισον]]** - *[[μπάσο]]*
* **[[Μπίλι Πάουελ]]** - *[[πλήκτρα]]*
* **Κένι Αρόνοφ** - *[[τύμπανα]]*

;*Γκεστ συμμετοχές*
* **Ντέιλ Κραντζ-Ρόζιγκτον** - *[[Φωνητική|φωνητικά]]*
* **Κάρολ Τσέις** - *[[Φωνητική|φωνητικά]]*

## Παραπομπές


## Πηγές
* Edge of Forever - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Edge of Forever (album review) | Sputnikmusic
* Lynyrd Skynyrd – Edge of Forever - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1999
Α.Σ. Άρης Ακροποτάμου

150px|μικρογραφία|Το λογότυπο του συλλόγου.
Ο **Α.Σ. Άρης Ακροποτάμου** αποτελεί ποδοσφαιρικό σωματείο με έδρα τον Ακροποτάμο του νομού Καβάλας. Η ποδοσφαιρική ομάδα του Άρη Ακροποτάμου διεξάγει τους εντός έδρας αγώνες της στο Δημοτικό Στάδιο Ακροποτάμου.

## Ίδρυση
Ο Αθλητικός Σύλλογος «Άρης» Ακροποτάμου ιδρύθηκε το 1974, οπότε και έλαβε μέρος για πρώτη φορά στα πρωταθλήματα της Ένωσης Ποδοσφαιρικών Σωματείων Καβάλας (Ε.Π.Σ.Κ.). Την περίοδο 2010–11, ο Άρης ανακηρύχθηκε κυπελλούχος στο νομό Καβάλας, κερδίζοντας στον τελικό με 2–0 την Α.Ε. Πιερέων, ενώ παράλληλα κέρδισε και την άνοδο στη Δ΄ Εθνική κατηγορία.

Την περίοδο 2011–12 τερμάτησε στη 2η θέση του 1ου Ομίλου της Δ΄ Εθνικής. Την αμέσως επόμενη περίοδο, 2012–13, στέφθηκε πρωταθλητής στον 1ο Όμιλο της Δ΄ Εθνικής, κερδίζοντας παράλληλα την άνοδο στη νεοσύστατη τότε Γ΄ Εθνική Ερασιτενική κατηγορία. Στην πρώτη συμμετοχή του στη Γ΄ Εθνική, την περίοδο 2013–14 τερμάτισε στην 3η θέση του βαθμολογικού πίνακα του 1ου Ομίλου. Την επόμενη περίοδο, 2014–15 τερμάτησε 12ος, με αποτέλεσμα τον υποβιβασμό στα τοπικά πρωταθλήματα.

Για την περίοδο 2015–16 η ομάδα, αν και μετείχε στην κλήρωση του προγράμματος, τελικά αποσύρθηκε από το πρωτάθλημα της Α΄ Κατηγορίας Ε.Π.Σ.Κ. Την περίοδο 2016–17 η ομάδα δε δήλωσε συμμετοχή στα πρωταθλήματα της ΕΠΣΚ, ενώ την περίοδο 2017–18 ξεκίνησε από τη Γ΄ Κατηγορία.

## Η διαχρονική πορεία
* 2011–12: Δ΄ Εθνική
* 2012–13: Δ΄ Εθνική
* 2013–14: Γ΄ Εθνική
* 2014–15: Γ΄ Εθνική

## Επιτυχίες
* **[[Δ΄ Εθνική ποδοσφαίρου ανδρών|Δ΄ Εθνική]]** (**1ος Όμιλος**)
** **Πρωταθλήτρια (1)**: 2013
* **Κύπελλο Ε.Π.Σ. Καβάλας**
** **Κυπελλούχος (1)**: 2011

## Παραπομπές


## Εξωτερικοί σύνδεσμοι
*  (archive)

Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1974
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1974
Μπίλι Γκίλμπερτ

Ο **Μπίλι Γκίλμπερτ** (*William "Billy" Gilbert*, 12 Σεπτεμβρίου 1894 - 23 Σεπτεμβρίου 1971) ήταν Αμερικανός κωμικός και ηθοποιός, γνωστός για τον τρόπου φτερνιζόταν σε ταινίες κινουμένων σχεδίων. Συνολικά εμφανίσθηκε σε πάνω από 200 ταινίες μικρού και μεγάλου μήκους, αλλά και σε τηλεοπτικά σόου, ξεκινώντας από το 1929. Γεννημένος στο Κεντάκι, γιος τραγουδιστή του Metropolitan Opera, γεννήθηκε μέσα σε ένα καμαρίνι του *Hopkins Opera House*. Από την ηλικία, ακόμα, των 12 ετών, ξεκίνησε να δίνει παραστάσεις βοντβίλ. Σε ηλικία 35 ετών, συμμετείχε στην πρώτη του κινηματογραφική ταινία, παραγωγής Fox Film, το 1929. Κατόπιν, εξ αιτίας των εκφράσεων του προσώπου και του τρόπου του να φτερνίζεται, ο Ουώλτ Ντίσνεϋ, τον σκέφτηκε αμέσως για τον ρόλου του Σιναχομένου (Sneezy) νάνου στο *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*. To 1940 βρέθηκε στο πλευρό του Τσάρλι Τσάπλιν, στην ταινία *[[Ο μεγάλος Δικτάτωρ]]*. Κατά τη δεκαετία του 1950 εμφανίστηκε και στην τηλεόραση. Πέθανε στην Καλιφόρνια, σε ηλικία 77 ετών.

## Παραπομπές


## Εξωτερικοί σύνδεσμοι
*
*Literature on Billy Gilbert
*

Κατηγορία:Αμερικανοί κωμικοί
Κατηγορία:Ερμηνευτές βοντβίλ
Κατηγορία:Αμερικανοί ηθοποιοί φωνής
Κατηγορία:Αμερικανοί σκηνοθέτες κινηματογράφου
SMS Βραδεμβούργο

Το **SMS Βραδεμβούργο** ήταν το πρώτο προ-Ντέντνοτ θωρηκτό της Κλάσης Βραδεμβούργο και το πρώτο θωρηκτό της Γερμανίας. Πήρε το όνομά του από τη γερμανική επαρχία Βραδεμβούργο. Η ναυπήγησή του ξεκίνησε στις αρχές του 1890. Πριν από αυτο το Γερμανικό Ναυτικό είχε κατασκευάσει μόνο θωρηκτά παράκτιας άμυνας και θωρακισμένες φρεγάτες. Το Βαρεμβούργο μαζί με τα άλλα τρία αδελφά πλοία του ήταν μοναδικό για την εποχή του καθώς διαίθεταν 6 βαριά πυροβόλα αντί των 4 που είχαν τα τότε πλοία των άλλων στόλων.

Η πρώτη του μεγάλη επιχείρηση έγινε το 1900, όταν μαζί με τα αδελφά πλοία του στάλθηκε στην Κίνα για την καταστολή μιας εξέγερσης. Μετά την επιστροφή στη Γερμανία το Βραδεμβούργο και τα αδελφά πλοία του (εκτός του Γουόρθ) έλαβαν μέρος σε γυμνάσια του στόλου το 1902. Στις αρχές της δεκαετίας του 1900 και τα τέσσερα αυτα πλοία ανακαινήσθηκαν ριζικά. Ωστόσο, στις αρχές το Α΄ Παγκόσμιος Πόλεμος ήταν απαρχαιομένο και υπηρέτησε σε επιχειρήσεις περιορησμένης κλίμακας, αρχικά ως πλοίο παράκτιας άμυνας και κυρίως ως πλοίο στρατώνας. Ακολουθεί το τέλος του πολέμου και ο παροπλησμός του το 1919.

Κατηγορία:Γερμανικά πολεμικά πλοία του Α' Παγκοσμίου Πολέμου
Κατηγορία:Θωρηκτά
Christmas Time Again

**Christmas Time Again** είναι ο τίτλος του ενδέκατου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 12 Σεπτεμβρίου του 2000 μέσω της δισκογραφικής εταιρείας "CMC International".

Ο δίσκος αποτελείται από χριστουγεννιάτικες συνθέσεις σε εκτελέσεις southern rock, με γκεστ συμμετοχές από τους Charlie Daniels Band και τους .38 Special.

Το άλμπουμ σκαρφάλωσε στο Top-40 του Billboard, όντας ο πρώτος δίσκος του συγκροτήματος που κατάφερε κάτι τέτοιο μετά την συλλογή "*[[Gold & Platinum]]*" του 1979.

## Τραγούδια
#"Santa's Messin' with the Kid" (Eddie C. Campbell) - 3:15
#"Rudolph the Red-Nosed Reindeer" (Johnny Marks) - 2:31
#"Christmas Time Again" (Rickey Medlocke, Dale Krantz Rossington, Gary Rossington, Hughie Thomasson, Johnny Van Zant) - 4:34
#"Greensleeves" (Traditional) - 2:18
#"Santa Claus Is Coming to Town" (Haven Gillespie) - 3:08
#"Run Run Rudolph" (Marvin Brodie, Marks) - 3:32
#"Mama's Song" (Medlocke, G. Rossington, Thomasson, J. Van Zant) - 3:52
#"Santa Claus Wants Some Lovin'" (Mack Rice) - 3:39
#"Classical Christmas" (Medlocke, J. Van Zant) - 2:09
#"Hallelujah, It's Christmas" (Don Barnes, Danny Chauncey, Donnie Van Zant) - 4:01
#"Skynyrd Family" (Medlocke, G. Rossington, Thomasson, J. Van Zant) - 3:00

## Θέσεις τσαρτ
***Christmas Time Again*** *(άλμπουμ)*

***Επίσημη κυκλοφορία: [[12 Σεπτεμβρίου]] [[2000]]***

## Τα μέλη του συγκροτήματος
Το **Christmas Time Again** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Χιούι Τόμασον** - *[[κιθάρα]], [[Φωνητική|φωνητικά]]*
* **Ρίκι Μέντλοκ** - *[[κιθάρα]], [[Φωνητική|φωνητικά]]*
* **[[Λέον Γουίλκισον]]** - *[[μπάσο]]*
* **[[Μπίλι Πάουελ]]** - *[[πλήκτρα]]*
* **Μάικλ Καρτελόουν** - *[[τύμπανα]]*

;*Γκεστ συμμετοχές*
* **Ντέιλ Κραντζ-Ρόζιγκτον** - *[[Φωνητική|φωνητικά]]*
* **Κάρολ Τσέις** - *[[Φωνητική|φωνητικά]]*
* **Μάικ Μπρινιαρντέλο** - *[[κιθάρα]]*
* **Τσάλι Ντάνιελς** - *[[κιθάρα]]*
* **Μαρκ Ματέικα** - *[[κιθάρα]]*
* **Κρις Γουόρμερ** - *[[κιθάρα]]*
* **Μπιλ Κουόμο** - *[[πλήκτρα]]*
* **Ταζ ΝτιΓκρεγκόριο** - *[[πλήκτρα]]*
* **Τσάρλι Χέιγουορντ** - *[[μπάσο]]*
* **Πατ ΜακΝτόναλντ** - *[[τύμπανα]]*
* **Μαρκ Φαφ** - *[[φυσαρμόνικα]]*

## Παραπομπές


## Πηγές
* Christmas Time Again - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Christmas Time Again (album review) | Sputnikmusic
* Lynyrd Skynyrd – Christmas Time Again - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 2000
Μορόνι Όλσεν

Ο **Μορόνι Όλσεν** (*Moroni Olsen*, 27 Ιουνίου 1889 - 22 Νοεμβρίου 1954) ήταν Αμερικανός ηθοποιός. 

Γεννήθηκε στη Γιούτα από Μορμόνους γονείς, τον Έντουαρντ Άρενχολτ Όλσεν και τη Μάρθα Χόβερχολστ. Το όνομά του το πήρε από έναν προφήτη του Βιβλίου του Μόρμον. Τις εγκύκλιες σπουδές του τις έκανε στο *Weber Stake Academy*, ενώ μετά πήγε στο πανεπιστήμιου του Ουέμπερ Στέιτ, κατόπιν πήγε και στο Πανεπιστήμιο της Γιούτα, οπού εκεί είχε καθηγητή τον Μάουντ Μπάμπκοκ. Κατά τη διάρκεια του Πρώτου Παγκοσμίου Πολέμου, εντάχθηκε στο Ναυτικό των Ηνωμένων Πολιτειών.

Μετά από κάποιες παραστάσεις στο Μπρόντγουεϊ, το 1935, έκανε το κινηματογραφικό του ντεμπούτο, με μία ταινία βασισμένη στο έργο *[[Οι Τρεις Σωματοφύλακες|Οι τρεις Σωματοφύλακες]]*. Παρόλα αυτά, ο πιο δημοφιλής ρόλος του ήταν στην ταινία ''Η Χιονάτη και οι επτά νάνοι'', ως ο Καθρέφτης, της Κακιάς Μάγισσας. Ο Όλσεν πέθανε από ανακοπή καρδιάς, σε ηλικία 65 ετών, στο Λος Άντζελες.

## Παραπομπές


## Εξωτερικοί σύνδεσμοι
*
*
*

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Ελ Άλτο

Το **Ελ Άλτο** (*El Alto*) είναι πόλη στη Βολιβία, τμήμα της μητροπολιτικής περιοχής της Λα Πας. Είναι κτισμένο στα Αλτιπλάνος, σε υψόμετρο 4.150 μέτρων και είναι η ψηλότερη μεγάλη πόλη στον κόσμο. Το Ελ Άλτο είναι μια από τις ταχύτερα αναπτυσσόμενες πόλεις της χώρας και έχει πληθυσμό 974.754 (2011).

Το ξηρό οροπέδιο πάνω από τη Λα Πας ήταν ακατοίκητο μέχρι το 1903, όταν οι σιδηροδρομικές γραμμές από τη λίμνη Τιτικάκα και την Αρίκα έφτασαν στο χείλος του φαραγγιού, μέσα στο οποίο βρίσκεται η Λα Πας, και κατασκευάστηκαν ο σιδηροδρομικό σταθμός της Λα Πας, μαζί με τις κατοικίες των εργατών. Το 1925 κατασκευάστηκε ένας αεροδιάδρομος ως βάση για την αεροπορία της Βολιβίας. Το 1939 άνοιξε το πρώτο σχολείο στο Ελ Άλτο. Το Ελ Άλτο άρχισε να αναπτύσσεται ταχύτατα όταν συνδέθηκε με το υδρευτικό δίκτυο της Λα Πας, ενώ η γη μέσα στο φαράγγι έγινε ακριβότερη. Με διοικητική απόφαση, το 1985 το Ελ Άλτο διαχωρίστηκε πολιτικά από τη Λα Πας και το 1987 αναγνωρίστηκε ως πόλη. Το 1994 έγινε έδρα της ρωμαϊκής επισκοπής του Ελ Άλτο.

Στη πόλη βρίσκεται το διεθνές αεροδρόμιο του Ελ Άλτο.

## Παραπομπές



κατηγορία:Πόλεις της Βολιβίας
Σάντος (πόλη)

Η **Σάντος** (πορτογαλικά: *Santos* [ˈsɐ̃tus]) είναι πόλη-λιμάνι και δήμος στην πολιτεία Σάο Πάολο, Βραζιλία. Η πόλη εκτιμάται ότι έχει πληθυσμό 433.966 κατοίκους, όσον αφορά στο 2015, και αποτελεί τμήμα της μητροπολιτικής περιοχής Μπαϊσάντα Σαντίστα, η οποία έχει πληθυσμό 1,7 εκατομμύρια και της οποίας είναι ο πολυπληθέστερος δήμος. Η πόλη βρίσκεται εν μέρει στο νησί Σάο Βισέντε, στο οποίο βρίσκεται τόσο η πόλη Σάντος και η πόλη Σάο Βισέντε, και εν μέρει στην ενδοχώρα. Απέχει περίπου 80 χιλιόμετρα από το Σάο Πάολο. Η Σάντος ιδρύθηκε το 1546 από τον Πορτογάλο εξερευνητή Μπρας Κούμπας. Στην πόλη έχει την έδρα η ποδοσφαιρική ομάδα Σάντος ΦΚ (Santos FC).

## Παραπομπές


## Εξωτερικοί σύνδεσμοι
* 

κατηγορία:Πόλεις της Βραζιλίας